PATVIRTINTA

Mokyklos direktoriaus

2013 m. gruodžio 6 d. įsakymu Nr.V1-72

(nuo 2019-09-01 nauja redakcija)

**KĖDAINIŲ R. LABŪNAVOS PAGRINDINĖS MOKYKLOS**

**MOKYMOSI KRŪVIŲ REGULIAVIMO TVARKOS APRAŠAS**

**I skyrius**

**Bendrosios nuostatos**

1. Kėdainių r. Labūnavos pagrindinės mokyklos mokymosi krūvių reguliavimo tvarkos aprašo (toliau – Aprašas) paskirtis – apibrėžti mokymosi krūvių reguliavimo tikslus ir principus, numatyti priemones ir jų įgyvendinimą.

2. Mokymosi krūvis – mokinio darbinės veiklos apimtis jo ugdymo procese. Mokymo krūvis apima privalomą ugdymo turinį/pamokų skaičių, neprivalomojo neformaliojo švietimo užsiėmimus mokykloje ir už jos ribų, namų darbus.

3. Aprašas parengtas vadovaujantis Lietuvos Respublikos švietimo įstatymu, 2017-2019 m. m. bendraisiais ugdymo planais, Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr.V-773, „Dėl higienos normos HN 21:2017. „Mokykla, vykdanti bendrojo ugdymo programas. Bendrieji sveikatos saugos reikalavimai“ (toliau – Higienos norma), bendrojo lavinimo ugdymo turinio formavimo, vertinimo, atnaujinimo ir diegimo strategija, patvirtinta LR švietimo ir mokslo ministro 2007-05-23 įsakymu Nr. ISAK-970 ir LR švietimo ir mokslo ministro 2003 m. rugpjūčio 26 d. įsakymu Nr. ISAK-1197 „Dėl mokinių mokymosi krūvių“.

**II skyrius**

**Mokymosi krūvių reguliavimo tikslas, uždaviniai, principai**

4.Mokymosi krūvių reguliavimo tikslas – lanksčiai vadovaujantis Bendrosiomis programomis, mažinti mokymo/si turinio apimtis.

5. Mokymosi krūvių reguliavimo uždaviniai:

5.1. skatinti mokytojų bendradarbiavimą planuojant ugdymo procesą ir reguliuojant mokinių mokymo/si krūvius;

5.2. sudaryti sąlygas mokiniui kuo daugiau išmokti pamokoje, didinant pamokos organizavimo kokybę;

5.3. mokyti mokinį mokytis, pasirenkant tinkamiausią sau mokymosi strategiją (stilių).

6. Mokymosi krūvių reguliavimo procese remiamasi šiais principais:

6.1. ugdymo turinys diferencijuojamas ir individualizuojamas, atsižvelgiant į mokinių amžių, turimą patirtį, poreikius, gebėjimų lygį, mokymosi stilius;

6.2. tobulinama mokytojų kvalifikacija mokinio dalykinių ir bendrųjų kompetencijų ugdymo, ugdymo individualizavimo ir ugdymo turinio diferencijavimo, dalykų integravimo, mokytis padedančio vertinimo, ugdymo proceso planavimo, refleksijos srityse;

6.3. numatant tobulintinas sritis ir siekiant geresnės ugdymo/si kokybės atsižvelgiama į mokyklos įsivertinimo, mokymosi krūvių reguliavimo priežiūros rezultatus, analize;

6.4. mokytojai bendradarbiaudami derina mokymosi krūvį kiekvienoje klasėje;

6.5. skiriant mokymosi krūvį, vadovaujamasi bendrojo lavinimo mokyklos Higienos normomis ir Bendrųjų ugdymo planų rekomendacijomis.

**III skyrius**

**Mokyklos, mokytojų, pagalbos mokiniui specialistų, mokinių ir tėvų (globėjų, rūpintojų) funkcijos krūvių reguliavimo procese**

7. Mokykla priima sprendimus pagal ugdymo planą.

8. ***Mokyklos direktorius:***

8.1. inicijuoja mokinių mokymosi krūvių bei mokiniams skiriamų namų darbų apimčių kontrolę;

8.2. tenkina mokinių poreikius išnaudojant ugdymo plano galimybes;

8.3. tvirtindamas mokyklos ugdymo planą analizuoja, kaip išnaudojamos Bendrųjų ugdymo planų teikiamos galimybės, kaip diferencijuojamas ugdymas, sudaromos laikinosios grupės, kaip vykdomas tvarkaraščio sudarymo reikalavimas.

9. ***Direktoriaus pavaduotojas ugdymui:***

9.1. vykdo sistemingą mokinių mokymosi krūvių apimčių kontrolę;

9.2. stebi ir reguliuoja mokinių namų darbų krūvį;

9.3. teikia metodinę pagalbą mokytojams mokymo/si krūvio reguliavimo klausimais;

9.4. sudaro pamokų ir neformaliojo švietimo tvarkaraščius pagal reikalavimus;

9.5. teikia informaciją mokyklos bendruomenei apie mokinių darbo krūvių reguliavimo tvarką ir rezultatus.

9.6. inicijuoja kontrolinių darbų grafikų sudarymą.

10. ***Mokytojai:***

10.1. racionaliai planuoja pamokos laiką;

10.2. individualiai konsultuoja mokinius likviduojant žinių spragas;

10.3. derina integruojamus dalykus, integruoto darbo dieną, savaitę ar ilgesnį laikotarpį;

10.4. diferencijuoja ir individualizuoja mokymą;

10.5. optimizuoja namų darbų krūvį;

10.6. bendradarbiaudami tarpusavyje derina kontrolinių darbų grafiką.

11. ***Klasių auklėtojai:***

11.1. sistemingai domisi auklėtinių mokymosi krūvių problemomis, bendraudami su mokiniais ir jų tėvais;

11.2. tarpininkauja sprendžiant kylančias problemas ir sunkumus tarp auklėtinių ir mokomųjų dalykų mokytojų;

12. ***Pagalbos mokiniui specialistai:***

12.1. teikia metodinę pagalbą mokytojui siekiant pažinti mokinių individualumą;

12.2. palaiko ryšius su mokinių tėvais ir teikia jiems metodinę pagalbą;

12.3. atlieka tyrimus ir juos analizuoja.

13. ***Mokiniai:***

13.1. kreipiasi į klasės auklėtoją, jei iškyla problemų dėl šio Aprašo nesilaikymo;

13.2. bendradarbiauja su mokyklos administracija tiriant mokymosi krūvius, sprendžiant jų reguliavimo problemas;

13.3. produktyviai dirba, efektyviai išnaudoja pamokos laiką, nesukeliant drausmės problemų.

14. ***Tėvai (globėjai, rūpintojai):***

14.1. kontroliuoja vaiko darbo ir poilsio rėžimą;

14.2. palaiko ryšius su vaiko klasės auklėtoju, dėstančiais mokytojais, mokyklos administracija ir pagalbos mokiniui specialistais.

**IV skyrius**

**Mokinių mokymosi krūvio optimizavimas ir įgyvendinimas**

15. Mokinių pamokų krūvis:

15.1. valstybės reguliuojamas ugdymo turinys įgyvendinamas pagal ugdymo planų lentelėse nustatytą privalomų savaitinių pamokų skaičių;

15.2. pradedant mokytis pagal pagrindinio ugdymo programą skiriamas vieno mėnesio trukmės adaptacinis laikotarpis, kurio metu mokinių pasiekimai ir pažanga pažymiais nevertinami, kontroliniai darbai neskiriami. Mokytojai taiko individualius mokinių pažinimo metodus;

15.3. pamokų tvarkaraštyje mokiniui negali būti daugiau pamokų kaip nurodyta higienos normose.

15.4. atostogų laikotarpiu mokiniams namų darbai neskiriami, mažinama apimtis savaitgaliais ir švenčių dienomis;

15.5. namų darbų skyrimas diferencijuojamas pagal mokinio gebėjimus ir galimybes;

15.6. namų darbų trukmę klasėse dirbantys mokytojai derina tarpusavyje.

16. Namų darbų skyrimo tikslai ir pagrindiniai principai:

16.1. namų darbų skyrimo tikslai yra pakartoti, įtvirtinti, susisteminti, pagilinti mokomąją medžiagą, įtvirtinti praktinius gebėjimus;

16.2. namų darbų skyrimo principai yra užduotys žodžiu ir raštu, individualios užduotys arba grupėse, referatų ir projektų ruošimas, praktinė veikla.

**V skyrius**

**Baigiamosios nuostatos**

17. Mokinių mokymosi krūvių reguliavimo tvarkos aprašui įgyvendinti sudaromas priemonių planas, kuris koreguojamas kasmet arba pagal poreikį mokslo metų eigoje.

18. Mokyklos administracija koordinuoja ir prižiūri Aprašo įgyvendinimą.

**MOKINIŲ MOKYMO(-SI) KRŪVIO REGULIAVIMO PRIEMONIŲ PLANAS**

|  |  |  |  |
| --- | --- | --- | --- |
| **Eil Nr.** | **Priemonės pavadinimas** | **Data** | **Atsakingas** |
| 1. | Planuoti laiką pamokoje įvairaus mokslumo mokiniams. | Planuojant kiekvieną pamoką | Dalykų mokytojai |
| 2. | Poilsio dienoms skirti namų užduotis atsižvelgiant į individualius pageidavimus, atostogoms jų visiškai neskirti. | Mokslo metų eigoje | Dalykų mokytojai |
| 3. | Derinti su kolegomis, dirbančiais tose pačiose  klasėse, kontrolinių ir atsiskaitomųjų darbų tvarkaraščius. | Kiekvieną  mėnesį | Dalykų mokytojai |
| 4. | Derinti su kolegomis, dirbančiais tose pačiose klasėse, namų darbų apimtis. | Mokslo metų eigoje | Dalykų mokytojai, klasių auklėtojai |
| 5. | Konsultacijų metu konsultuoti mokinius, nesuprantančius ar nesuspėjančius įsisavinti mokomosios medžiagos. | Kiekvieną savaitę pagal poreikį | Dalykų mokytojai, klasių auklėtojai |
| 6. | Mokytojų rengiamuose ilgalaikiuose planuose numatyti atsiskaitymo būdus, kontrolinius darbus, integracinius ryšius su kitais dalykais, integruojamas edukacines programas. | Rugsėjo mėn. | Dalykų mokytojai,  Direktoriaus pavaduotojas ugdymui |
| 7. | Esant poreikiui, dalykų metodinėse grupėse išnagrinėti krūvio reguliavimo priemonių vykdymą ir aptarti galimybes krūviui optimizuoti. | Mokslo metų eigoje | Metodinių grupių pirmininkai |
| 8. | Mokslo metų pabaigoje analizuoti mokinių krūvio optimizavimo problemas ir esant poreikiui, numatyti jų sprendimo galimybes, koreguoti mokymo(si) krūvio reguliavimo mokymosi priemonių planą. | Birželio mėn. | Metodikos grupių pirmininkai |

**Laukiami rezultatai**

Įgyvendinus mokinių mokymo(si) krūvio reguliavimo priemonių planą, tikimasi optimizuoti ir patobulinti ugdymo procesą, pakelti mokinių pažangumo lygį, padėti tėvams spręsti kai kurias vaikų sveikatingumo problemas, sustiprinti silpnai besimokančių mokinių mokymo(si) motyvaciją ir, taikant diferenciaciją, išryškinti bei padėti siekti aukštesnių rezultatų gabiems mokiniams.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_